POZIV NA II. FAZU TESTIRANJA

Kandidatima koji su prošli I. fazu testiranja po Javnom natječaju za prijam u državnu službu u Ministarstvo poljoprivrede, šumarstva i ribarstva, objavljenom u „Narodnim novinama“ broj 71/24 od 14. lipnja 2024.

Testiranje će se održati dana **30. rujna 2024. (ponedjeljak)** u prostorijama Ministarstva poljoprivrede, šumarstva i ribarstva, Ulica grada Vukovara 78, Zagreb, prema sljedećem rasporedu:

**9,00 – 11,00 h KANDIDATI S POČETNIM SLOVOM PREZIMENA:**

Od B do DUJ (dvorana Ministarstva poljoprivrede, šumarstva i ribarstva, I. kat)

Od DUS do J (dvorana Ministarstva poljoprivrede, šumarstva i ribarstva, II. kat)

Od K do KUL (dvorana Ministarstva poljoprivrede, šumarstva i ribarstva, III. kat)

**11,30 – 13,30 h KANDIDATI S POČETNIM SLOVOM PREZIMENA:**

Od KUP do O (dvorana Ministarstva poljoprivrede, šumarstva i ribarstva, I. kat)

Od P do Z (dvorana Ministarstva poljoprivrede, šumarstva i ribarstva, II. kat)

**PRAVILA TESTIRANJA I POSTUPAK**

1. Testiranju mogu pristupiti kandidati koji su prošli I. fazu testiranja, **o čemu su obaviješteni putem e-maila.**

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet, osobe za koje je utvrđeno da nisu podnijeli pravovremene i potpune prijave ili ne ispunjavaju formalne uvjete propisane javnim natječajem, koji nisu prošli I. fazu testiranja kao i osobe za koje se utvrdi da nisu podnijele prijavu na javni natječaj za radna mjesta za koje se obavlja testiranje ili su podnijele nepotpunu prijavu, ne mogu pristupiti testiranju.

2. Po utvrđivanju identiteta kandidata, kandidati će biti upućeni u odgovarajuću dvoranu gdje će se održavati provjera znanja engleskog jezika i rada na računalu.

**Molimo ponesite kemijske olovke.**

3. Za vrijeme provjere znanja i sposobnosti **nije dopušteno**:

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija bez odobrenja osobe koja provodi testiranje;
* razgovarati s ostalim kandidatima niti na drugi način remetiti koncentraciju kandidata.

**Ako kandidat želi ispraviti svoj odgovor, ispravak će se uzeti u obzir samo ako je uz ispravak odgovora stavljen potpis tog kandidata.**

**Ukoliko pojedini kandidat prekrši pravila iz točke 3. bit će udaljen s provjere znanja, a njegov rezultat Komisija neće priznati niti ocijeniti.**

4. Druga faza testiranja sastoji se od pisane provjere znanja engleskog jezika i znanja rada na osobnom računalu, ovisno o uvjetima radnog mjesta. Na provedbu postupka druge faze primjenjuju se sva pravila koja vrijede za prvu fazu.

5. Na razgovor (intervju) pozvat će se kandidati koji su prošli obje faze testiranja i ostvarili ukupno najviše bodova u prvoj i drugoj fazi testiranja i to 10 kandidata za svako radno mjesto. Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

**Za vrijeme boravka u Ministarstvu poljoprivrede, šumarstva i ribarstva, kandidati su dužni poštivati kućni red i postupati prema uputama voditelja testiranja i drugih službenih osoba. U slučaju kršenja kućnog reda i nepridržavanja uputa službenih osoba, kandidati će biti upozoreni na primjeren način, a ako se i dalje nastave neprimjereno ponašati bit će udaljeni s testiranja, te će se smatrati da su odustali od daljnjeg postupka testiranja.**